Αριθ. C 137/10 Επίσημη Εφημερίδα των Ευρωπαϊκών Κοινοτήτων 6. 6. 90 
Πρόταση κανονισμού (ΕΟΚ) του Συμβουλίου σχετικά με τους ελέγχους και τις κυρώσεις που επιβάλ­
λονται στους τομείς της κοινής γεωργικής και αλιευτικής πολιτικής 
COM(90) 126 τελικό 
(Υποβλήθηκε από την Επιτροπή στις 21 Μαΐου 1990) 
(90/C 137/07) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας και ιδίως το άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
Εκτιμώντας: 
ότι το άρθρο 155 της συνθήκης ανέθεσε στην Επιτροπή την 
αποστολή να μεριμνά για την εφαρμογή των διατάξεων της 
εν λόγω συνθήκης, καθώς και των διατάξεων που θεσπίζει 
το Συμβούλιο για την εφαρμογή τους" 
ότι το άρθρο 145 τρίτη περίπτωση της συνθήκης προβλέπει 
ότι το Συμβούλιο αναθέτει στην Επιτροπή, στις πράξεις που 
εκδίδει, αρμοδιότητες εκτέλεσης των κανόνων που θεσπίζει" 
ότι η κοινοτική νομοθεσία σχετικά με την κοινή γεωργική 
και αλιευτική πολιτική περιλαμβάνει, ιδίως για τη διαχεί­
ριση της οργάνωσης αγοράς και για τη διαχείριση των 
μηχανισμών που χρησιμεύουν στην επίτευξη διαρθρωτικών 
κυρίως σκοπών, σύνολο διατάξεων των οποίων η ακριβής 
και ομοιόμορφη εφαρμογή σε όλη την Κοινότητα είναι 
αναγκαία για την επίτευξη των στόχων της συνθήκης" 
ότι με τις πράξεις που εκδίδει το Συμβούλιο αναθέτει κατά 
γενικό τρόπο στην Επιτροπή την αρμοδιότητα να θεσπίζει, 
σύμφωνα με διάφορες διαδικασίες διαβούλευσης, όλες τις 
λεπτομέρειες εφαρμογής που επιβάλλονται* ότι πρέπει να 
διευκρινισθεί ότι οι εν λόγω αρμοδιότητες περιλαμβάνουν 
την εξουσία θεσπίσεως διατάξεων τόσο στον τομέα ελέγχου 
όσο και στον τομέα των κυρώσεων που είναι αναγκαίες για 
να εξασφαλισθεί η αποτελεσματική εφαρμογή των αποφά­
σεων που έλαβε το Συμβούλιο" 
ότι οι εξουσίες της Επιτροπής ασκούνται κατά τρόπο ώστε 
να γίνονται σεβαστές οι γενικές αρχές του δικαίου και ιδίως 
η αρχή της ισότητας και η αρχή της αναλογικότητας" ότι 
για να αποφευχθεί κάθε αμφιβολία πρέπει εφεξής να υπεν­
θυμισθούν οι αρχές αυτές, να υποδειχθούν ορισμένα συ­
μπληρωματικά κριτήρια και να αναφερθούν ενδεικτικά τα 
εν γένει εφαρμοστέα μέτρα ελέγχου και κυρώσεων σε κανο­
νισμό που θα ισχύει για το σύνολο των πράξεων που εκδίδει 
το Συμβούλιο, στο πλαίσιο των ανωτέρω αναφερομένων 
κοινών πολιτικών 
ότι εναπόκειται κατά πρώτο λόγο στα κράτη μέλη να μερι­
μνούν για την επιβολή κυρώσεων σε περίπτωση παραβιά­
σεως του κοινοτικού δικαίου με κατάλληλα μέτρα εθνικού 
δικαίου και ότι οι κυρώσεις που αναφέρονται στον παρόντα κανονισμό αποτελούν κατά συνέπεια τα ελάχιστα μέτρα 
που πρέπει να εφαρμοστούν ότι εναπόκειται στα κράτη 
μέλη να λάβουν υπόψη τις κυρώσεις που αναφέρονται στον 
παρόντα κανονισμό κατά την εφαρμογή των κυρώσεων που 
προβλέπονται στην δική τους νομοθεσία" 
ότι ο κανονισμός αυτός πρέπει να εφαρμόζεται με την επι­
φύλαξη των ειδικών διατάξεων που θέσπισε το Συμβούλιο, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Ο παρών κανονισμός αποσκοπεί να διευκρινίσει τις εξου­
σίες που διαθέτει η Επιτροπή στον τομέα του ελέγχου και 
των κυρώσεων, κατά την εφαρμογή της κοινής γεωργικής 
και αλιευτικής πολιτικής και να διευκρινίσει ορισμένες 
αρχές στους τομείς αυτούς. 
Άρθρο 2 
1. Όταν η κοινοτική νομοθεσία στους τομείς της γεωρ­
γικής και αλιευτικής πολιτικής αναθέτει στην Επιτροπή την 
εξουσία καθορισμού των λεπτομερειών εφαρμογής, σύμ­
φωνα με μια από τις διαδικασίες διαβουλεύσεως που προ­
βλέπονται στην απόφαση 87/373/ΕΟΚ του Συμβουλίου της 
13ης Ιουλίου 1987 για τον καθορισμό των όρων άσκησης 
των εκτελεστικών αρμοδιοτήτων που ανατίθενται στην Επι­
τροπή (') η εξουσία αυτή περιλαμβάνει την αρμοδιότητα 
εκδόσεως διατάξεων ελέγχου και κυρώσεων, εκτός του ανα­
γκαίου μέτρου για την αποτελεσματική και ομοιόμορφη 
εφαρμογή της εν λόγω ρυθμίσεως. 
2. Τα μέτρα ελέγχου και οι κυρώσεις προσαρμόζονται 
ανάλογα με τους ειδικούς μηχανισμούς που πρέπει να εφαρ­
μόζονται και κατ' αναλογία των στόχων που επιδιώκονται. 
Άρθρο 3 
1. Η φύση και η συχνότητα των ελέγχων καθορίζονται με 
σκοπό να εξασφαλισθεί η αποτελεσματική και ομοιόμορφη 
εφαρμογή της ρύθμισης και κυρίως για να προβλεφθούν οι 
παρατυπίες. Τα μέτρα ελέγχου περιορίζονται σε ότι είναι 
αναγκαίο για να επιτευχθούν οι στόχοι αυτοί. Τα μέτρα 
αυτά λαμβάνουν υπόψη, στο μέτρο του δυνατού, τις πρα­
κτικές και τις διοικητικές διαρθώσεις που ισχύουν για τα 
κράτη μέλη και καθορίζονται κατά τέτοιο τρόπο ώστε να μη 
προκαλέσουν υπερβολικές οικονομικές δυσχέρειες και διοι­
κητικές δαπάνες. 
(') ΕΕ αριθ. L 197 της 18. 7. 1987, σ. 33. 
6. 6. 90 Επίσημη Εφημερίδα των Ευρωπαϊκών Κοινοτήτων Αριθ. C 137/11 
2. Οι έλεγχοι δύνανται κυρίως να περιλαμβάνουν τα εξής: 
— να ελέγχονται τα βιβλία και άλλα επαγγελματικά 
έγγραφα, συμπεριλαμβανομένης της δυνατότητας της 
λήψεως αντιγράφων, 
— να ζητούνται επί τόπου συμπληρωματικές επεξηγήσεις, 
— να λαμβάνονται και ελέγχονται αντιπροσωπευτικά δείγ­
ματα. 
Έλεγχοι εφαρμοζόμενοι υπό της Επιτροπής, στα πλαίσια 
των αρμοδιοτήτων της, θα ενεργούνται υπό υπαλλήλων της 
ή, εάν παρίσταται ανάγκη, υπό εξουσιοδοτημένων εκπρο­
σώπων της. 
3. Οι συναλλασσόμενοι, φυσικά ή νομικά πρόσωπα στα 
οποία η κοινοτική ρύθμιση επιβάλει υποχρεώσεις, έχουν το 
καθήκον να επιτρέπουν την άσκηση ελέγχων και ειδικότερα 
να διευκολύνουν την πρόσβαση στα κτίρια και στους 
τόπους στα οποία πραγματοποιείται έλεγχος. 
Άρ$ρο 4 
1. Κατά την έννοια του παρόντος κανονισμού νοούνται 
ως κυρώσεις τα μέτρα που περιλαμβάνουν δυσμενείς οικονο­
μικές συνέπειες για τον συναλλασσόμενο που απολαύει 
άνευ νομίμου αιτίας οφέλους ή παραλείπει αδικαιολόγητα 
να εκπληρώσει υποχρέωση που προβλέπεται στην κοινοτική 
ρύθμιση. 
Εντούτοις, δεν θεωρούνται ως κυρώσεις τα μέτρα των 
οποίων οι συνέπειες περιορίζονται: 
— στην ολική ή μερική απόσυρση του άνευ νομίμου αιτίας 
ληφθέντος οφελήματος, 
— στην υποχρέωση επιστροφής των αχρεωστήτως εισπραχ­
θέντων ποσών, προσαυξανόμενων, ανάλογα με την περί­
πτωση, με τόκους καθορισμένους ακόμη και κατ' απο­
κοπή, 
— στην απλή κατάπτωση εγγύησης που συστήνεται προς 
στήριξη της αίτησης για την παροχή οφελήματος ή κατά 
την είσπραξη προκαταβολής. 
2. Οι διατάξεις που αποβλέπουν στις κυρώσεις καθορί­
ζουν τη φύση και τη σημασία τους σε συνάρτηση με το 
χορηγούμενο όφελος, τη φύση και τη σοβαρότητα της παρά­
λειψης και εντός των αναγκαίων μέτρων, για να εξασφα­
λισθεί η καλή λειτουργία του εν λόγω μηχανισμού. Ot κυρώσεις δύνανται κυρίως να περιλαμβάνουν: 
— την υποχρέωση καταβολής ποσού που υπερβαίνει τα 
ποσά που εισπράχθηκαν αχρεωστήτως, προσαυξανό­
μενα, κατά περίπτωση, με τόκους. 
— την ολική στέρηση οφέλους που παρέχεται από την κοι­
νοτική ρύθμιση ακόμη και εάν ο συναλλασσόμενος απο­
λαύει άνευ νομίμου αιτίας μέρους μόνο του οφέλους 
αυτού. 
— την άρνηση ή την ανάκληση του οφέλους για περίοδο 
που υπερβαίνει την περίοδο κατά την οποία σημειώθηκε 
η παράλειψη που προκύπτει από αυτή την έλλειψη αξιο­
πιστίας του δικαιούχου. 
3. Οι κυρώσεις επιβάλλονται από τις αρμόδιες αρχές των 
κρατών μελών. 
4. Η επιβολή κυρώσεων προϋποθέτει ότι η παράλειψη 
γίνεται εκ προθέσεως ή είναι αποτέλεσμα αμέλειας. Εντού­
τοις, οι διατάξεις που αναφέρονται στο άρθρο 2 δύνανται 
να αποτελούν παρέκκλιση από τον κανόνα αυτό, αν η καλή 
λειτουργία του σχετικού μηχανισμού, ιδίως στις περιπτώ­
σεις που αναφέρονται στην παράγραφο 2 τρίτη περίπτωση, 
απαιτεί να επιβληθεί η κύρωση ανεξάρτητα από την ύπαρξη 
ενός υποκειμενικού στοιχείου. 
ΆρΦρο 5 
Τα κράτη μέλη επιβάλλουν τις κυρώσεις με την επιφύλαξη 
της υποχρέωσης τους να μεριμνούν ώστε να επιβάλλονται 
κυρώσεις στις παραβιάσεις του κοινοτικού δικαίου με 
κατάλληλα μέτρα του εθνικού τους δικαίου και υπό τον 
όρο, ουσίας ή διαδικασίας, ότι θα είναι ανάλογες με τις 
κυρώσεις που εφαρμόζονται στις παραβιάσεις του εθνικού 
δικαίου, ιδίας φύσεως και σημασίας. 
ΆρΦρο 6 
Οι διατάξεις του παρόντος κανονισμού εφαρμόζονται με 
την επιφύλαξη των ειδικών διατάξεων που θεσπίζονται από 
το Συμβούλιο. 
Άρΰρο 7 
Ο παρών κανονισμός αρχίζει να ισχύει την τρίτη ημέρα από 
τη δημοσίευση του στην Επίοημη Εφημερίδα των Ευρω­
παϊκών Κοινοτήτων. 
Ο παρών κανονισμός είναι υποχρεωτικός ως προς όλα τα 
μέρη του και ισχύει άμεσα σε κάθε κράτος μέλος.